आय दोगुनी करने के लिए किसानों को खेती के साथ व्यवसाय की सलाह
पानीपत | पहलीबार पानीपत में एक साथ 146 किसानों को कृषि ऋण वितरित किए गए। एलडीएम राकेश वर्मा ने मतलौडा स्थित पीएनबी की शाखा में किसानों को 8.58 करोड़ रुपए बांटे। सभी किसानों के बैंक में खाते खोले गए और उनके खाते में ऋण राशि जमा कर दी। एलडीएम ने बताया कि किसान कभी भी अपना पैसा निकाल सकते हैं। एलडीएम ने कहा कि चूंकि प्रधानमंत्री ने कहा है कि वर्ष 2022 तक किसानों की आय दाेगुनी की जाएगी। उन्होंने कहा कि खेती से ही आय दोगुनी नहीं हो सकती। इसलिए सरकार अब किसानों को खेतीबाड़ी के साथ व्यवसाय करने की सलाह भी दे रही है। इसलिए किसानों को मनमाफिक ऋण दिए जा रहे हैं। एलडीएम ने किसानों को व्यवसाय की भी जानकारी दी। जिसमें बताया कि मुर्गी, मछली, मधुमक्खी पालन के साथ ही पॉली हाउस बनाने, बागवानी, हॉर्टिकल्चर के साथ-साथ दूसरे कारोबार करने की सलाह भी दी।
hin_Deva hin_Deva